
Endring av detaljreguleringsplan for Ånestadvegen fortetting er godkjent

	Kort fortalt
· Planendringen er godkjent av kommunedirektøren.
· Planen legger til rette for bedre utvikling av delfelt BB1 og BB2.
· Du kan sende begrunnet klage innen 30.09.2026. 
· I noen tilfeller kan grunneiere og festere ha rett på erstatning eller kreve innløsning.



Hva kan du gjøre?
1. Les vedtaket og plandokumentene
Du finner mer informasjon om planen i de vedlagte dokumentene og på https://www.ha.no/planar/kunngjeringar-og-hoyringar/. 
2. Still spørsmål
Hvis du lurer på noe, kan du ta kontakt med arealplanlegger Kasper Eiane på e-post Kasper.Eiane@ha.kommune.no.
3. Du kan klage innen tre uker etter at du fikk dette brevet
Kommunedirektøren sitt planvedtak er et enkeltvedtak som du kan klage på jf. forvaltningsloven § 28. Klagen må være sendt innen tre uker etter at du fikk dette brevet. Du skriver klagen til Statsforvalteren i Rogaland, men du må sende brevet til oss i Hå kommune. Du må begrunne klagen din.
Eventuell klage sender du på e-post til teknisk@ha.kommune.no eller per brev til Hå kommune, Samfunn, Rådhusgata 8, 4360 Varhaug. Se mer informasjon om klage og klagerett på vedlagt informasjonsark.
4. Erstatning og innløsning
I noen tilfeller kan vedtak av arealplaner føre til at berørte grunneiere og festere kan kreve erstatning eller straks innløsning. Plan- og bygningsloven §§ 15-2 og 15-3 beskriver dette nærmere. Er eiendommen ubebygd, må du eventuelt stille kravet innen tre år etter at planvedtaket er kunngjort. Er eiendommen bebygd, må du eventuelt stille kravet innen tre år etter at bebyggelsen er fjernet.
Kommunedirektørens vedtak
Hå kommune godkjenner endring av plan detaljregulering fortetting Ånestadvegen, plan ID 202116. Vedtaket er gjort i tråd med plan- og bygningsloven §§ 12-12 og 12-14.
Hå kommune sin vurdering 
Vedtaket er gjort i tråd med plan- og bygningsloven § 12-14 og tilhørende veiledninger om «planendring etter forenklet prosess» på følgende bakgrunn:
· Kommunedirektøren vurderer at:
1. endringene i liten grad vil påvirke gjennomføringen av planen.
2. endringene er innenfor hovedrammene i planen.
3. viktige natur- og friluftsområder berøres ikke i større grad enn i gjeldende plan.
· Berørte parter har fått anledning til å uttale seg. 
· Overordnede myndigheter har ikke innsigelse til planendringen. 
Vedtatt planendring innebærer hovedsakelig følgende:
· Økning av maks utnyttelsesgrad fra 160 % BRA til 225 % BRA.
· Mindre justering av f_RA1, renovasjonsanlegg.
· Justering av f_UTE1-4 i bestemmelser, og kart.
· Mindre tilpasning av gjesteparkering.

Mer informasjon om endringene finnes i de vedlagte dokumentene.

Kommunedirektøren viser til at det er gjort mindre justering i bestemmelsene etter endringer var på høring. Punkt 5.3 er integrert inn i punkt 3.3 Uteoppholdsareal, UTE1-4.
Kommunedirektøren mener virkningen av endringen er at området får et bedre slutt resultat og påvirker gjennomføringen av planen positivt. 
Innkomne uttalelser og prosessen
Hå kommune sendte forslag til endring av plan til berørte parter i brev 09. 07.2026. Kommunedirektøren har oppsummert og behandlet de innkomne uttalelsene i merknadsheftet. 

	Fakta
· Navn på plan: Detaljreguleringsplan for Ånestadvegen fortetting
· Planidentitet (planID): 1119-202116 – Revisjon
· Saksnr.: 22/574
· Lovgrunnlag: Vedtak av planendring etter forenklet prosess i tråd med plan- og bygningsloven § 12-12 og § 12-14.
· Forslagsstiller: Sentrumsplassen AS
· Plankonsulent: Arkitektkontor IHT, Ingunn Aarrestad



Med hilsen
Hå kommune
Ole Vikse 	Kasper Eiane
Plansjef	Arealplanlegger
	Dokumentet er elektronisk godkjent og trenger ikke signatur
Vedlegg:
[Eventuelle vedlegg]

